Sreda, 18.3.2020

**SLOVENŠČINA**

Vida Brest : **PRODAJAMO ZA GUMBE** (BERILO STR. 72,73)

DOBRO JUTRO. UPAM, DA Z DELOM DO SEDAJ NISTE IMELI TEŽAV. PA ZAČNIMO:

* SE SPOMNIŠ, KAJ JE NAREDIL ČAROVNIK UJTATA. **POVEJ** TO ŠE ENKRAT ODRASLEMU, KI JE PRI TEBI.
* NAJ TI ODRASLI ŠE ENKRAT PREBEREJO ODLOMEK, ČE IMAJO ČAS. **POSLUŠAJ**.
* KAKO SI SI TI PREDSTAVLJAL ČAROVNIKA UJTATA, KO SI POSLUŠAL ODLOMEK PRAVLJICE. KAKŠEN SE JE POJAVIL V »TVOJI GLAVICI«? **OPIŠI GA.** JE BIL VELIK/ MAJHEN, STAR/MLAD, PRIJAZEN/HUDOBEN, NAVIHAN…, S ČIM JE ČARAL…
* SEDAJ PA VZEMI **ABC ZVEZEK** IN TAKO KOT JE TREBA NATANČNO ZAPIŠI PRI ČRKI **Č** VSE ČRKE **Č**, KI SO NAPISANE ČEZ DVE IN ENO VRSTICO. BESED ŠE NE PIŠI.
* VZEMI ŠE **BRALNI LIST** IN PONOVNO PREBERI OD ZAČETKA VSE VRSTICE, KJER JE V BESEDAH MED ČRKAMI ČRTICA. VLEČI EN GLAS TOLIKO DOLGO, DA PREPOZNAŠ NASLEDNJO ČRKO IN JO IZGOVORIŠ …  
  SAJ VEŠ, PRI ČRKAH, KI SE NE DAJO VLEČI (**T, J, K**) PA TAKOJ »SKOČIŠ« NA NASLEDNJO ČRKO.  
  IN ZAPOMNI SI, DA VAJA DELA MOJSTRA.

TO JE DANES VSE ZA SLOVENŠČINO, PRI LIKOVNI BOŠ PA ŠE ILUSTRIRAL PRAVLJICO.   
KAKO, PA POGLEJ NAVODILA PRI LIKOVNI UMETNOSTI.